
Universo Venerabili Clero salutem et benedictionem 
in Christo Jesu Domino Nostro! 


Neminem latet Suam C. R. Sacratissimam Majestatem Imperatorem nostrum Fran- 
ciscum Josephum Ll. sub 20. Octobris 1860 Manifestum ceu Diploma magnum benignissime 
motu proprio nobis largitum, vi cujus, subsecutis Statutis pro nostro Regno Galiciæ, qua cor- 
rollariis dicti diplomatis de 26. Febr. 1861 patriotismo et amori filiali nostro plura officia mu- 


neraque ad salutem tam Imperii quam Regni promovendam concreduntur, 


Obtento diplomate ceu Charta ut ita dicamus Magna nobis largita, Imperium Au- 


striae intrat in familiam Civitatum ceu Regnorum sub Constitutione positorum. 


Etsi Manifestum, Statutaque Imperii et Regni cum condigno enthusiasmo a nostris 
incolis non fuit salutatum, exinde provenit, quod populus tam ex opinione prejudicata et mo- 
dica ignorantia, quam et ex experientia annorum elapsorum suspicatur, manifestum Imperatori 
nostro a potentia quadam inimica fuisse extoríum, imo notum quod populus noster tardus ad 
persvadendum, et quod primum secundum effectum speratum judicat, expeditque saepius, ut 
ad bonum adigatur, postmodum autem, facta ante oculos posita collaudando agnoscit, quod 
sint preestantia. 


Cultior autem pars, ex hisce dietis statutis minus contenta ea de causa, quod in 


iis, non omni ex asse desideriis, expectationibusq. singulorum individuorum satisfactum et quod 
et plura genio ævi accommodata desiderentur, et sic autumnat pars dicta, se fuisse in spe- 
ratis sperandis illusam. 

Hi perpendant, quod in fundamento ab Imperante posito, extructio ulterior partim in 
congregationibus Regni: nostri, precipue autem in comitiis Imperii continuanda, adeoque via 
legali perficiantur ea, quae pro defectuosis habentur, nec impedit, quin sensa quisque sua 
pandat, aut desideria adaperiat ulterius eliberanda, 

Illi autem i. e. minus culti, sciant, sintque persvasi, Summum Imperantem nil aliud 
quam illorum intendere salutem, velleque ex ipso populo  rescire et audire, quae in illorum 
votis sint ad promovendum bonum Reipublicae, illorumque existentiae, sint itaque persvasi 
Suam C. R. Majestatem nil aliud intendere, quam ut omnes curae Illius conerediti terrena ita 


possideant ne amittant celestia. 


Adeoque obediendum potestati a Deo constitute, et si eligi jubentur nuncii ad con- 


rregationes comitia provincie aut Imperii, eligantur. 


Queritur autem, quis eligendus? Cum tota rei ductio C. R. Officiis politicis com- 
missa, & A. R. Clerus nullum mandatum quoad vocationem suam habeat sese immiscendi 
rebus secularibus, hinc restringenda hujus activitatis provincia ad consilium individuis hocce 
optantibus dandum. A. R. Clerus maneat semper in limitibus, sana mente dictatis, ne autho- 
riati sacerdotali quidquam derogetur — adeoque agitationes — vitandae. 

Svadendum itaque data occasione populo: 

1. Ne eligatur Deputatus cognitionem rei, de qua tractandum, nullam habens, Hic 
autem minime rejiciendus, qui licet non excellit in humanae sapientie verbis aut multiloquio, 
sed rem de qua tractatur acu tangit. 

2. Ne eligatur talis, qui adversarius est religionis catholicae, aut quoad moralitatem 
suspectus petulans, neque, 

3) ille numero Deputatorum adsceribatur qui aut apertus aut occultus inimicus est 
regiminis Summi Imperantis. 

4) Nec eligatur sie dictus Cosmopolita, qui hodie hie, cras illie doctrinas suas 
spargit, secuto autem infortunio fuge se mandat. 

5) Viri qui nil possident, super humeris autem vestris ascensum, promotionem 
munera, dignitates cupiant; non sunt commendandi, ut eligantur pro fine dicto. 

6) Nec illi. vocandi, qui naufragium propria ex causa fortune sus passi, tandem 
qui nullo oficio adstricti, nullamque exercent vocationem, verbo homines inertes et desidiosi, 
aut qui nugatores sunt. 

llli autem commendandi quorum titulus aut sententia sonat: "Timor Dei, amor erga 
Imperantem, zelus jurium defendendorum, gloria et salus potentis Imperii et Regni nostri; qui 
patriotismo elati non quaerunt qua sua, sed prieferunt quae Dei et boni publici sunt, — qui qua 
justi et recti habentur, bonae sunt famae et parati nobiscum et bona & ferre infortunia, Ec- 


eclesie rom. cath. addicti verbo viri seeundum cor Dei. 


Hiec pro directione quoad electionem Deputatorum. 

Deputati autem eligent nuncios ad congregationes provincie, nuncii autem illos, qui 
ad comitia Imperii mittendi. 

Hinc pro electis Deputatis, quorum inter & nonullos e Clero speramus, labor est 
magnus et multi sudoris ast ceondignus vocationi sacerdotali — ne adversariis religionis et rej- 
publiez castra cedantur. 

In íali casu energia in quantum et quousque ratio dictat non absre esset pro gloria 
Domini et bono reipublicae vires offerre, Sapienti pauca! 

Cum autem omnia in manu Dei sunt, et nisi Dominus aedificaverit domum, in vanum 
laboraverunt, qui aedificant eam Psalm. 126, hinc hisce Venerabilis Clerus salutatur, ut pro 
felici successu et eventu comitiorum tam provinciae quam Imperii, die proximo Dominico non 
impedito post Pascha obtentis hisce litteris, ante Missam majorem intonet. „Veni Creator“ 
coram exposito SS. Sacramento in ipso autem Missae Sacrificio caeteris orationibus de lege, 
nectet illam de Spiritu S. et pro Imperatore consvetas. Collecta autem modo attacta de Spi- 
ritu S. quotidie ad finem usque comitiorum penes Missae Sacrificium sumenda, suspensa illa 
pro Papa, ast finitis comitiis iterum reassumenda. 


Pax & benedictio sit cum omnibus vobis, Amen. 


à Presidio Episcopali. 


Tarnoviae, die 11. Martii 1861. 


dosephus Aloysius, 


Episcopus Tarnoviensis. 


Typis Anastasii Rusinowski Tarnoviæ. 


